**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. balandžio 24 d. Nr. 34-1331

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Vyriausiojo archyvaro 2017 m. gruodžio 21 d. įsakymu Nr. VE-116 „Dėl 2018 metų lėšų, skirtų valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo“ (2018 m. balandžio 12 d. redakcija), Lietuvos automobilių kelių direkcijos prie Susisiekimo ministerijos direktoriaus 2018 m. balandžio 12 d. įsakymu Nr. V-91 „Dėl Kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2018 metais“, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. balandžio 11 d. redakcija), Lietuvos Respublikos susisiekimo ministro 2018 m. kovo 28 d. įsakymu Nr. 3-147 „Dėl finansavimo skyrimo projektui Nr. 06.2.1-TID-R-511-11-0004 „Lazdijų miesto Seinų ir Lazdijos gatvių bei vietinės reikšmės kelio nuo Janonio g. iki Lazdijų hipodromo rekonstravimas“, Lietuvos Respublikos žemės ūkio ministro 2017 m. kovo 10 d. įsakymu Nr. 3D-167 „Dėl Prognozuojamos valstybės biudžeto specialiosios tikslinės dotacijos privalomųjų biologinio saugumo priemonių neversliniuose kiaulininkystės ūkiuose taikymo įvertinimo ir sklaidos apie afrikinį kiaulių marą organizavimo išlaidoms apskaičiavimo, naudojimo, atsiskaitymo tvarkos aprašo ir paskirstymo tarp savivaldybių sąrašo patvirtinimo“ (2018 m. kovo 26 d. redakcija) bei atsižvelgdama į biudžetinių ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. ištaisyti techninę klaidą sprendimo datoje ir vietoje skaičiaus „2017“ įrašyti skaičių „2018“;
2. pakeisti 1.1 papunktį, vietoje skaičiaus „18423,1“ įrašyti skaičių „19919,1“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);

2

1. pakeisti 1.2 papunktį, vietoje skaičių „20330,0“, „7250,8“ ir „1845,5“ įrašyti skaičius „21826,0“, „7254,0“ ir „2868,5“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. balandžio 23 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Vyriausiojo archyvaro 2017 m. gruodžio 21 d. įsakymu Nr. VE-116 „Dėl 2018 metų lėšų, skirtų valstybės perduotai savivaldybėms priskirtų archyvinių dokumentų tvarkymo funkcijai atlikti, paskirstymo“ (2018 m. balandžio 12 d. redakcija), Lietuvos automobilių kelių direkcijos prie Susisiekimo ministerijos direktoriaus 2018 m. balandžio 12 d. įsakymu Nr. V-91 „Dėl Kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2018 metais“, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. balandžio 11 d. redakcija), Lietuvos Respublikos susisiekimo ministro 2018 m. kovo 28 d. įsakymu Nr. 3-147 „Dėl finansavimo skyrimo projektui Nr. 06.2.1-TID-R-511-11-0004 „Lazdijų miesto Seinų ir Lazdijos gatvių bei vietinės reikšmės kelio nuo Janonio g. iki Lazdijų hipodromo rekonstravimas“, Lietuvos Respublikos žemės ūkio ministro 2017 m. kovo 10 d. įsakymu Nr. 3D-167 „Dėl Prognozuojamos valstybės biudžeto specialiosios tikslinės dotacijos privalomųjų biologinio saugumo priemonių neversliniuose kiaulininkystės ūkiuose taikymo įvertinimo ir sklaidos apie afrikinį kiaulių marą organizavimo išlaidoms apskaičiavimo, naudojimo, atsiskaitymo tvarkos aprašo ir paskirstymo tarp savivaldybių sąrašo patvirtinimo“ (2018 m. kovo 26 d. redakcija) bei atsižvelgdama į biudžetinių ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 1496,0 tūkst. eurų.

***PAJAMOS***. Lietuvos Respublikos socialinės apsaugos ir darbo ministras 4,9 tūkst. eurų padidino specialiosios tikslinės dotacijos lėšas, skirtas vaikų teisių apsaugai, todėl šia suma yra didinamos savivaldybės biudžeto pajamos dotacijų valstybinėms (valstybės perduotų savivaldybėms) funkcijoms atlikti eilutėje.

Lietuvos automobilių kelių direkcijos prie Susisiekimo ministerijos direktorius paskirstė kelių priežiūros ir plėtros programos finansavimo lėšas, Lazdijų rajono savivaldybei skirdamas 844,6 tūkst. eurų, todėl šia suma yra didinamos savivaldybės biudžeto pajamos kitų tikslinių dotacijų eilutėje.

Lietuvos Respublikos žemės ūkio ministras paskirstė 2018 m. lėšas, skirtas privalomųjų biologinio saugumo priemonių neversliniuose kiaulininkystės ūkiuose taikymo įvertinimo ir sklaidos apie afrikinį kiaulių marą organizavimo išlaidoms padengti. Lazdijų rajono savivaldybei skirti 0,6 tūkst. eurų, todėl šia suma yra didinamos savivaldybės biudžeto pajamos kitų tikslinių dotacijų eilutėje eilutėje.

Pagal Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymo 4 straipsnio 3 punktą, savivaldybės tarybos, atsižvelgdamos į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, turi atitinkamai patikslinti savo patvirtintus biudžetus. Lietuvos Respublikos susisiekimo ministro įsakymu Lazdijų rajono savivaldybės administracijai projektui „Lazdijų miesto Seinų ir Lazdijos gatvių bei vietinės reikšmės kelio nuo Janonio g. iki Lazdijų hipodromo rekonstravimas“ finsansuoti buvo skirti 645,9 tūkst. eurų ES lėšų, todėl šia suma yra didinamos savivaldybės biudžeto pajamos Europos Sąjungos finansinės paramos lėšų eilutėje.

***IŠLAIDOS.*** Pagal iš valstybės biudžeto gautas dotacijas ir Europos Sąjungos finansinės paramos lėšas, iš viso 1496,0 tūkst. eurų, asignavimai paskiriami Lazdijų rajono savivaldybės administracijai, iš jų:

1. Savivaldybės veiklos funkcijų įgyvendinimo programos priemonei „Vaikų ir jaunimo teisių apsauga“ – 4,9 tūkst. eurų, o priemonei „Žemės ūkio funkcijų vykdymas“ – 0,7 tūkst. eurų;
2. Vietinio ūkio ir infrastruktūros priežiūros ir plėtros programos priemonei „Vietinių kelių ir gatvių statyba, rekonstrukcija, remontas, priežiūra“ – 1490,4 tūkst. eurų.

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti.

Lazdijų rajono savivaldybės administracijos asignavimai *mažinami* Savivaldybės veiklos funkcijų įgyvendinimo programoje (10,3 tūkst. eurų), Investicijų programoje (38,9 tūkst. eurų), Socialinės apsaugos plėtojimo, skurdo bei socialinės atskirties mažinimo programoje (34,9 tūkst. eurų).

Lazdijų rajono savivaldybės administracijos asignavimai *didinami* Užimtumo, turizmo ir verslo skatinimo programoje (5,0 tūkst. eurų), Kultūros plėtojimo programoje (6,4 tūkst. eurų), Nevyriausybinių organizacijų rėmimo programoje (17,0 tūkst. eurų), Švietimo ir sporto programoje (30,3 tūkst. eurų).

Šiuo tarybos sprendimo projektu Lazdijų miesto seniūnijai, Lazdijų seniūnijai, Seirijų seniūnijai ir Veisiejų seniūnijai asignavimai tikslinami tarp priemonių iškeliant asignavimus iš išlaidų į ilgalaikio turto įsigijimo išlaidas (viešųjų erdvių ir kapinių priežiūros įrankiams įsigyti).

2,5 tūkst. eurų skiriami Lazdijų rajono savivaldybės viešajai bibliotekai – Kultūros dienos proga bibliotekos darbuotojų išvykos į Estiją išlaidoms iš dalies padengti.

5,0 tūkst. eurų skiriami Lazdijų r. Kapčiamiesčio Emilijos Pliaterytės mokyklai – įsiskolinimui už komunalines paslaugas apmokėti.

17,9 tūkst. eurų skiriami Lazdijų rajono savivaldybės socialinės globos centras „Židinys“ – nuo balandžio 1 d. įvestiems 2 etatams globėjų (rūpintojų) ir įtėvių mokymui ir konsultavimui išlaikyti.

Šiuo sprendimo projektu pagal nevyriausybinių organizacijų ir religinių bendruomenių pateiktus prašymus iš dalies yra paskirstomos lėšos priemonėms „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (39,0 tūkst. eurų) ir „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (13,6 tūkst.eurų) įgyvendinti.

Taip pat, šiuo sprendimo projektu yra paskirstomos lėšos priemonei „Medicinos punktų slaugos paslaugų kokybės gerinimas“ įgyvendinti ir iš dalies paskirstomos lėšos priemonei „Finansuoti pasiruošimą ir dalyvavimą Dainų šventėje“ (8,4 tūkst. eurų) įgyvendinti.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė